TAURAGĖS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL pasirengimo VAKCINACIJAI COVID-19 ligos (koronaviruso infekcijos) vakcina TAURAGĖS RAJONO SAVIVALDYBĖJE

2021 m. balandžio 30 d. Nr. 5-276

Tauragė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 9, 15, 16 punktais, Lietuvos Respublikos užkrečiamųjų ligų profilaktikos ir kontrolės įstatymo 22 straipsniu, 26 straipsnio 2 dalies 7 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gruodžio 4 d. sprendimu Nr. V-2819 „Dėl pasirengimo skiepijimui COVID-19 ligos (koronaviruso infekcijos) vakcina“, Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 (koronaviruso infekcijos) vakcina organizavimo tvarkos aprašo patvirtinimo“:

1. S k i r i u Tauragės rajono savivaldybės administracijos savivaldybės gydytoją (vyriausiąją specialistę) Rūtą Stasytienę Tauragės rajono savivaldybės (toliau – Savivaldybė) vakcinacijos COVID-19 ligos (koronaviruso infekcijos) vakcina skiepijimo koordinatore (toliau – Koordinatorė) ir jai pavedu:

1.1.	koordinuoti COVID-19 vakcinų pristatymą į Savivaldybėje esančius vakcinacijos centrus ir paslaugas organizuojančias asmens sveikatos priežiūros įstaigas;

1.2. koordinuoti ir užtikrinti vakcinacijos centro ir skiepijančių skiepijančių asmens sveikatos priežiūros įstaigų darbą, kad būtų paskiepyti prioritetinių grupių ir kiti Gyventojų skiepijimo valstybės biudžeto lėšomis įsigyjama COVID-19 ligos (koronaviruso infencijos) vakcina organizavimo tvarkos apraše, patvirtintame Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 (koronaviruso infekcijos) vakcina organizavimo tvarkos aprašo patvirtinimo“ (toliau – Aprašas), nurodyti asmenys;

1.3. nustačius Aprašo ar kitų teisės aktų, reguliuojančių skiepijimą COVID-19 vakcina, galimų pažeidimų, apie juos pranešti Savivaldybės administracijos direktoriui ir (ar) kitoms kompetentingoms institucijoms.

2.	S k i r i u viešąją įstaigą Tauragės rajono pirminės sveikatos priežiūros centrą vakcinacijos centru Tauragės rajono savivaldybės teritorijoje ir jam pavedu:

2.1. įvertinus turimų skiepijimo paslaugas galinčių teikti specialistų kiekį, nustatyti papildomų skiepijimo paslaugas galinčių teikti specialistų poreikį ir, suderinus su Koordinatore, pagal poreikį organizuoti jų mokymus;

2.2. planuoti skiepijamų asmenų srautus, atsižvelgiant į skiepijimo paslaugas galinčių teikti specialistų ir asmenų, priklausančių kiekvienai prioritetinei grupei, skaičių;

2.3. pagal poreikį pasitelkti skiepijančių įstaigų: viešosios įstaigos Tauragės ligoninės, UAB „InMedica“, UAB „Medicinos namai šeimai“, UAB „Mažonienės medicinos kabinetas“, UAB „A. Briedžio šeimos klinika“ darbuotojus bei techninius išteklius ir atlikti skiepijimo veiksmus Savivaldybės teritorijoje.

3. Į p a r e i g o j u:

3.1. viešosios įstaigos Tauragės rajono pirminės sveikatos priežiūros centro direktorių Donatą Petrošių vadovaujantis teisės aktų nuostatomis užtikrinti sklandų prioritetinėms grupėms priklausančių asmenų paskiepijimą COVID-19 ligos (koronaviruso infekcijos) vakcina;

3.2. viešosios įstaigos Tauragės rajono pirminės sveikatos priežiūros centro, viešosios įstaigos Tauragės ligoninės, UAB „InMedica“, UAB „Medicinos namai šeimai“, UAB „Mažonienės medicinos kabinetas“, UAB „A. Briedžio šeimos klinika“ vadovus įgyvendinti COVID-19 vakcinavimo procesą teisės aktų numatyta tvarka.

4. P r i p a ž į s t u netekusiu galios Tauragės rajono savivaldybės administracijos direktoriaus 2021 m. vasario 5 d. įsakymą Nr. 5-85 „Dėl pasirengimo vakcinacijai covid-19 ligos (koronaviruso infekcijos) vakcina Tauragės rajono savivaldybėje“.

5. N u r o d a u šį įsakymą paskelbti teisės aktų registre ir Tauragės rajono savivaldybės interneto svetainėje.

Administracijos direktorė	Gintarė Rakauskienė